Uadanas
Uadanas (arab. وادان = Wādān, pranc. Ouadane) – miestas vidurio Mauritanijoje, Adraro vilajoje, Adraro plynaukštės papėdėje, 93 km į šiaurės rytus nuo Šingečio. Prekybinis centras ties karavanų kelių sankirta (į Idžilį, Kumbį, Marakešą), yra plentas į Atarą. Miestas žymus savo architektūros paveldu – yra viduramžių įtvirtinto miesto (ksaro), XV a. mečetės liekanos. Į rytus nuo miesto yra unikalus geologinis darinys – Rišato struktūra.